Anna Weltzin

Anna Kristine Weltzin, (født 20. april 1879 i Bruvik i Hordaland, død 15. april 1898 i Bergen), var en norsk skuespillerinne.

Anna Weltzin var datter av brannmester Jakob Fredrik Weltzin og Kari Arnesen.

Hun debuterte 20. oktober 1897 ved Den nationale Scene i Bergen, i vaudevillen En Søndag paa Amager. Hun ble regnet for å være en meget lovende skuespiller. Hun var ansatt ved Den nationale Scene fra 1. desember 1897 til sin altfor tidlige død. Hennes siste opptreden fant sted 6. mars 1898, i stykket Uden Navn.

I avisene ble det etter hennes bortgang publisert et dikt tilegnet henne av Henrik Jansen.
Siste vers lyder:

Dit lyse Sind og friske Barnelatter
Dit glade Smil i Kunstens strenge Kirke
Skal lege om din Grav du Vaarens Datter
Og drysse Guldglans om dit korte Virke!

Roller i utvalg 
Lisbeth i En Søndag paa Amager av Johanne Luise Heiberg (Den nationale Scene, 1897)
Herma i lystspillet Den berømte Kone av Franz von Schönthan og Gustav Kadelburg (Den nationale Scene, 1897)
Jeanne i I Aftagende av Édouard Pailleron (Den nationale Scene, 1898)
Mimmi i Solnedgang av Vilhelm Krag (Den nationale Scene, 1898)
Randi Berger i Uden Navn av John Paulsen (Den nationale Scene, 1898)

Referanser

Kilder 

Norske skuespillere
Skuespillere ved Den Nationale Scene